ORDE do 20 de decembro de 2004 de aprobación definitiva da modificación puntual das normas subsidiarias de Cervo no núcleo de San Cibrao, no contorno da igrexa de Lieiro. (Expediente LU-03007).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 31/01/2005

O planeamento urbanístico vixente no Concello de Cervo son unhas normas subsidiarias de planeamento, aprobadas definitivamente o 12 de xullo de 1978.
O concello, por medio desta modificación das normas subsidiarias, pretende a creación dun espazo libre para a protección arquitectónica da igrexa de Lieiro, a casa parroquial e a fonte situada nas proximidades.
De conformidade co sinalado no artigo 93.4º da Lei 9/2002, as modificacións de calquera dos elementos dos plans, proxectos, normas e ordenanzas suxeitaranse ás mesmas disposicións enunciadas para a súa tramitación e aprobación.
Terminada a fase de elaboración da modificación puntual, e inmediatamente antes da súa aprobación inicial, o concello remitiu o expediente ao informe preceptivo desta consellería, que foi emitido o 16 de outubro de 2003, ao abeiro do disposto no artigo 85.1º da Lei 9/2002.
O Pleno da Corporación, na súa sesión do 12 de decembro de 2003, acordou a aprobación inicial da modificación puntual, que posteriormente foi sometida ao trámite de información pública polo prazo dun mes mediante anuncios publicados no Diario Oficial de Galicia nº 18, do 28 de xaneiro de 2004, e no xornal La Voz de Galicia do día 22 de xaneiro de 2004.
Consta no expediente a emisión dos informes sectoriais seguintes: do Ministerio de Fomento, emitido con data do 5 de febreiro de 2004, no sentido de non afectarse estradas da súa titularidade; da Consellería de Cultura, Comisión Territorial do Patrimonio Histórico-Artístico de Lugo, emitido con data do 29 de xaneiro de 2004 en sentido favorable, e de FEVE Ferrocarriles Españoles de Vía Estrecha, emitido con data do 20 de xaneiro de 2004.
Como consecuencia do requirimento formulado polo Servizo Provincial de Urbanismo de Lugo con data 14 de xullo, o concello iniciou un novo trámite de información pública polo prazo dun mes mediante anuncios publicados no Diario Oficial de Galicia nº 194, do 5 de outubro de 2004, e nos xornais El Progreso e La Voz de Galicia dos días 4 e 5 de outubro de 2004.
No expediente constan os informes emitidos polo aparellador municipal o 12 de abril de 2004 e pola secretaria do concello o 16 de abril de 2004, ambos os dous favorables á modificación puntual proposta no que respecta á calidade técnica da ordenación proxectada e á súa conformidade coa lexislación vixente.
O Pleno da Corporación, en sesión do 27 de maio de 2004, acordou aprobar provisionalmente o proxecto de modificación puntual, remitíndoo a esta consellería para a súa aprobación definitiva.
De conformidade co disposto polo artigo 89.1º da Lei 9/2002, do 30 de decembro, de ordenación urbanística e protección do medio rural de Galicia, a competencia para a aprobación definitiva dos plans xerais de ordenación municipal correspóndelle ao conselleiro competente en materia de urbanismo e ordenación do territorio.
En mérito do dito, de conformidade co establecido na Lei 9/2002, do 30 de decembro, de ordenación urbanística e protección do medio rural de Galicia, e por proposta da Dirección Xeral de Urbanismo desta mesma data,
DISPOÑO:
Artigo 1º
Aprobar definitivamente a modificación puntual das normas subsidiarias de Cervo no núcleo de San Cibrao, no contorno da igrexa de Lieiro.
Artigo 2º
De conformidade co disposto polos artigos 92 da Lei 9/2002 e 70 da Lei 7/1985, do 2 de abril, reguladora das bases de réxime local, o concello deberá publicar a normativa e ordenanzas do plan aprobado definitivamente no BOP.
Disposición derradeira
Segundo o disposto no artigo 85.9º da citada Lei 9/2002, contra esta orde non cabe recurso en vía administrativa; non obstante, contra ela poderase interpor recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses contados desde o día seguinte ao da súa publicación, segundo dis
poñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 20 de decembro de 2004.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda